Die geesteswetenskappe word as een van die oudste akademiese dissiplines in die hoëronderwyssektor beskou. Aangesien dit die akademiese ondersoekgebiede insluit wat op die begrip, interpretasie, kommunikasie en produsering van kennis oor die mens se ervaring en interaksie fokus, bly die gebied van die geesteswetenskappe noodsaaklik vir die hoëronderwyssektor sowel as vir die korporatiewe wêreld.
Die Fakulteit Geesteswetenskappe aan die Noordwes-Universiteit bied aan studente ’n kragtige onderhandelingsmiddel in die hedendaagse veranderende wêreld, aangesien ons ons studente met kritieke en intellektuele vaardighede toerus om die menslike ervaring in ’n persoonlike, kulturele en sosiale konteks te verstaan en te verduidelik.
Ons erken die impak van tegnologie op alle aspekte van die samelewing en ons programme is daarom ’n snyding tussen geesteswetenskappe en tegnologie om die plaaslike en wêreldwye uitdagings wat die mensdom moet hanteer, te begryp, hanteer en versag.
Die NWU is die enigste universiteit in Suid-Afrika wat gefokusde navorsing oor en op musiek uitvoer. Die navorsingsnis MASARA fokus op musiek en welstand in die Suid-Afrikaanse konteks, met ’n bepaalde fokus op Tswana- en ander Suid-Afrikaanse musiek.
Die taaldiversiteit van Suid-Afrika verskaf ’n ryk agtergrond vir die navorsingsfokus van hierdie eenheid, wat uit vier hoofareas van kundigheid bestaan: letterkunde, beskrywende linguistiek, toegepaste linguistiek, en taaltegnologie. Die navorsingseenheid is primêr betrokke by die ondersteuning van nagraadse studies op MA- en PhD-vlak, maar ondersteun ook personeellede in die Skool vir Tale met hulle navorsingsprojekte.
Ons bied ’n verskeidenheid kortkursusse in skryfkuns aan vir enigeen wat kreatiewe skryfwerk wil aanpak of hulle vaardighede in kreatiewe skryfwerk wil verbeter.
Hierdie sentrum is toegewy aan die verbetering van studente se akademiese skryfwerk deur hulle te help om hulle skriftelike opdragte te beplan en te struktureer.
CTexT is ’n navorsings- en ontwikkelingsentrum wat hulle navorsing op menslike taaltegnologie fokus en taaltegnologieprodukte vir die Suid-Afrikaanse tale ontwikkel.